32006D0114
L 048/26
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
oт 14 февруари 2006 година
за удължаване на периода за прилагане на мерките в Решение 2002/148/ЕО за приключване на консултациите със Зимбабве по член 96 от Споразумението за партньорство АКТБ - ЕО
(2006/114/EО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 300, параграф 2, втора алинея от него,
като взе предвид Вътрешното споразумение (1) относно мерките, които следва да бъдат взети, както и процедурите, които следва да бъдат спазвани във връзка с изпълнението на Споразумението за партньорство АКТБ - ЕО, подписано в Котону на 23 юни 2000 г. (2), и по-специално член 3 от него,
като взе предвид предложението на Комисията,
като има предвид, че:
(1)
С Решение 2002/148/ЕО (3) консултациите с Република Зимбабве по член 96, параграф 2, буква в) от Споразумението за сътрудничество АКТБ - ЕО бяха приключени и бяха взети подходящи мерки, както е отбелязано в приложението към настоящото решение.
(2)
С Решение 2005/139/ЕО (4) прилагането на мерките по член 2 от Решение 2002/148/ЕО, удължено до 20 февруари 2004 г. с Решение 2003/112/ЕО (5) и до 20 февруари 2005 г. с Решение 2004/157/ЕО (6), беше удължено до 20 февруари 2006 г.
(3)
Основните елементи, посочени в член 9 от Споразумението за партньорство АКТБ - ЕО, продължават да бъдат нарушавани от правителството на Зимбабве, а сегашната обстановка в Зимбабве не гарантира спазването на правата на човека, демократичните принципи и върховенството на закона.
(4)
В тази връзка периодът на прилагането на мерките следва да бъде удължен,
РЕШИ:
Член 1
Периодът на прилагане на мерките по член 2 от Решение 2002/148/ЕО се удължава до 20 февруари 2007 г. Мерките следва да бъдат подлагани на постоянен преглед.
Писмото от приложението към настоящото решение е адресирано до Президента на Зимбабве.
Член 2
Настоящото решение влиза в сила в деня на публикуването му в Официален вестник на Европейския съюз.
Съставено в Брюксел на 14 февруари 2006 година.